**Zaista, ne koristi telefon dok voziš!...**

*Jer jedan poziv može promijeniti sve!*

„Jedan poziv mijenja sve - ne koristi telefon dok voziš“, snažna je poruka koju kompanija m:tel želi da pošalje svim vozačima, kao nastavak misije podizanja svijesti korisnika mobilnih telefona o neophodnosti savjesne upotrebe telefona tokom vožnje.

m:tel-ova kampanja za bezbjednost učesnika u saobraćaju, ove godine realizuje se nizom aktivnosti započetih u mjesecu maju, a koje će trajati sve do jeseni.

Nakon auto-simulatora, jedinstvene prezentacije o opasnosti korišćenja mobilnih telefona tokom vožnje, a koji je prošao nekoliko gradova RS, prethodnog vikenda na graničnom prelazu u Gradišci m:tel je vozačima podijelio i mirisne jelkice sa podsjetnikom koliko je važno da misle o svojoj i bezbjednosti drugih učesnika u saobraćaju.

I na ovaj način, kao i brojnim drugim edukativnim aktivnostima planiranim tokom trajanja kampanje, m:tel želi aktivno da učestvuje u stvaranju pretpostavke za što manje saobraćajnih nezgoda uzrokovanih našom nepažnjom.

Kampanja „Jedan poziv mijenja sve – ne koristi telefon dok voziš“, realizuje se uz podršku Ministarstva saobraćaja i veza Republike Srpske, Agencije za bezbjednost saobraćaja Republike Srpske, Auto-moto saveza Republike Srpske i brojnih medijskih kuća.